《送芍药者一首》
宋代·苏籀

披猖二十四风花，淑美丰融殿百华。
畀付碧茎頩粉蕊，薰裁温百叠鲜葩。
无言似笑诗魔恼，比韵侔娇女艳加。
壮岁逐春心欲谢，酥煎靡丽远泥沙。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。